News Update: สหรัฐฯ เผยตัวเลขจ้างงานใหม่ ดีกว่าคาด ที่ระดับ 10.7 ล้านตำแหน่ง กดดัน Fed ใช้นโยบายการเงินเข้มงวด - FINNOMENA
สหรัฐฯ เผยตัวเลขการจ้างงานใหม่ในเดือน ก.ย. ดีดตัวขึ้นมาดีกว่าคาด ท่ามกลางการว่างงานในระดับต่ำ บ่งชี้แนวโน้มค่าแรงปรับตัวขึ้นอีก รวมถึงเพิ่มแรงกดดันให้ Fed ใช้นโยบายการเงินเข้มงวดโดยการขึ้นดอกเบี้ย
2 พ.ย. 2565

สหรัฐฯ เผยตัวเลขการจ้างงานใหม่ในเดือน ก.ย. ดีดตัวขึ้นมาดีกว่าคาด ท่ามกลางการว่างงานในระดับต่ำ บ่งชี้แนวโน้มค่าแรงปรับตัวขึ้นอีก รวมถึงเพิ่มแรงกดดันให้ Fed ใช้นโยบายการเงินเข้มงวดโดยการขึ้นดอกเบี้ย
เมื่อวานนี้ (1 พ.ย.) กระทรวงแรงงานสหรัฐเผยผลสำรวจการเปิดรับสมัครงานและอัตราการหมุนเวียนของแรงงาน (JOLTS) ว่า ตัวเลขการเปิดรับสมัครงานเพิ่มขึ้นเป็น 10.7 ล้านตำแหน่งในเดือน ก.ย. สวนทางนักวิเคราะห์ที่คาดว่าลดลงสู่ระดับ 9.8 ล้านตำแหน่ง
แล้วตัวเลขตำแหน่งว่างงานสำคัญยังไงกับเศรษฐกิจสหรัฐฯ ?
ตำแหน่งงานที่เพิ่มขึ้นอย่างน่าประหลาดใจตอกย้ำถึงความต้องการแรงงานที่เพิ่มขึ้นของนายจ้างแม้จะมีปัญหาทางเศรษฐกิจเพิ่มขึ้นก็ตาม ความไม่สมดุลระหว่างอุปสงค์และอุปทานแรงงานยังคงเป็นปัจจัยหนุนให้ค่าจ้างเพิ่มขึ้น จนเกิดแรงกดดันด้านราคา นำไปสู่ความคาดหวังว่า Fed จะขึ้นดอกเบี้ยในคืนนี้ (2 พ.ย.)
โดยประเภทที่มีการจ้างงานใหม่ที่เพิ่มขึ้นมากสุด ได้แก่ บริการด้านที่พักและอาหาร เฮลท์แคร์ ขนส่ง คลังสินค้า และสาธารณูปโภค ขณะที่ อัตราส่วนตัวเลขการจ้างงานใหม่ต่อผู้ว่างงานเพิ่มขึ้นในเดือน ก.ย. เป็น 1.9 จาก 1.7 ในเดือน ส.ค.
หลังรายงานตัวเลขการจ้างงานใหม่ ดัชนี S&P 500 ปรับลดลง ขณะที่ผลตอบแทนพันธบัตรรัฐบาลสหรัฐฯ อายุ 2 ปี ปรับตัวขึ้น
ขณะที่ชาวอเมริกัน 4.1 ล้านคนลาออกจากงานในเดือน ก.ย. ซึ่งลดลงจากเดือนก่อนหน้า ขณะที่อัตราการลาออก ซึ่งวัดจากการลาออกโดยสมัครใจต่อการจ้างงานทั้งหมดอยู่ที่ 2.7%
อ้างอิง: https://www.bloomberg.com/news/articles/2022-11-01/us-job-openings-unexpectedly-rose-to-10-7-million-in-september?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จ้างงานสหรัฐฯ
ตลาดแรงงานสหรัฐฯ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA